**ХУУЛЬ ТОГТООМЖИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ** **ХУУЛИЙГ**

**ХЭРЭГЖҮҮЛЭХТЭЙ ХОЛБОГДОН ГАРАХ**

**ЗАРДЛЫН ТООЦООНЫ ТАЙЛАН**

УЛААНБААТАР ХОТ

2022 он

**Нэг.Ерөнхий мэдээлэл**

**Хоёр.Хууль тогтоомжийн тухай хуульд нэмэлт, өөрчлөлт оруулах тухай хуулийн төсөл батлагдан гарснаар иргэнд үүсэх зардлын тооцоо:**

2.1.иргэний гүйцэтгэх үүргийг тогтоох;

2.2.цаг хугацаа болон гарч болох зардлыг тооцох;

2.3.тоон үзүүлэлтийг тооцох;

2.4.нийт дүнг тооцож гаргах;

2.5.хялбарчлах боломжийг шалгах

**Гурав.Хууль тогтоомжийн тухай хуульд нэмэлт, өөрчлөлт оруулах тухай хуулийн төсөл батлагдан гарснаар хуулийн этгээдэд үүсэх зардлын тооцоо:**

3.1.хуулийн этгээдийн гүйцэтгэх үүргийг тогтоох;

3.2.нэг бүрийн зардлыг тооцох;

3.3.тоон үзүүлэлтийг тооцох;

3.4.нийт зардлын дүнг тооцож гаргах;

3.5.хялбарчлах боломжийг шалгах;

3.6.нэмэлт зардлыг тооцох.

**Дөрөв.Хууль тогтоомжийн тухай хуульд нэмэлт, өөрчлөлт оруулах тухай хуулийн төсөл батлагдан гарснаар төрийн байгууллагад үүсэх зардлын тооцоо:**

4.1.төрийн байгууллагад шинээр нэмэгдэж байгаа болон өргөжиж байгаа чиг үүргийг тогтоох;

4.2.уг чиг үүргийг хэрэгжүүлэхэд шаардлагатай хүний нөөцийг тодорхойлох;

4.3.гарах зардлыг тооцох;

4.4.зардлыг нэгтгэн тооцох;

4.5.хувилбарыг нягталж зардлыг бууруулах боломжийг эрэлхийлэх.

**ХУУЛЬ ТОГТООМЖИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙГ** **ХЭРЭГЖҮҮЛЭХТЭЙ**

**ХОЛБОГДОН ГАРАХ ЗАРДЛЫН ТООЦООНЫ ТАЙЛАН**

НЭГ.ЕРӨНХИЙ ҮНДЭСЛЭЛ

Хууль тогтоомжийн тухай хуулийн[[1]](#footnote-1) 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргаж, зардал, үр өгөөжийн харьцааг энэ хуулийн 12.1.4-т заасан аргачлалын дагуу тодорхойлно.” гэж заасны дагуу Хууль тогтоомжийн тухай хуульд нэмэлт, өөрчлөлт оруулах тухай хуулийн төсөл батлагдсанаар уг хуулийн үйлчлэх хүрээнд хамаарах иргэн, хуулийн этгээд, төрийн байгууллагын үйл ажиллагаанд үүсэх зардлыг Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал” /цаашид “аргачлал” гэх/-ыг баримтлан зардлын тооцоог гаргав.

Хууль тогтоомжийн тухай хуульд нэмэлт, өөрчлөлт оруулах тухай хуулийн төсөлбатлагдсанаар уг хуулийг хэрэгжүүлэх иргэн, хуулийн этгээд, төрийн байгууллагад үүсэх зардал, ачааллыг тооцож, үүнийг хялбарчлах, бууруулах талаар санал боловсруулахад энэхүү тайлан чиглэгдэх болно.

Хууль тогтоомжийн тухай хуульд нэмэлт, өөрчлөлт оруулах тухай хуулийн төслийн зохицуулалтаар буюу хуулийн төсөл батлагдсанаар зардал үүсгэгч этгээд болох иргэн, хуулийн этгээдэд тодорхой үүрэг бий болгосон, түүнийг хэрэгжүүлэхэд мөнгөн зардал бий болохоор тусгагдаагүй байна. Харин төрийн байгууллагад тодорхой үүрэг хүлээлгэсэн, улсын төсөвт үүсэх шууд зардалтай холбоотой зарим зохицуулалт тусгагдсан байна.

Хуулийн төслийн зардлыг тооцохдоо бодит статистик болон хугацааг шууд ашиглах боломжгүй тохиолдолд аргачлалын 2.5.2, 4.4.2 дахь заалтуудыг тус тус үндэслэн адил төстэй ажил, үйлчилгээ байгаа эсэхийг судалж, баримжаалах авах зэргээр хугацаа, тохиолдлын тоо зэргийг тогтоосон болно.

**ХОЁР. ХУУЛЬ ТОГТООМЖИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСӨЛ**

**БАТЛАГДСАНААР ИРГЭНД ҮҮСЭХ ЗАРДАЛ**

Хуулийн төсөл батлагдсанаар иргэнд үүсэх зардлыг тооцоолохдоо дараах дарааллыг баримтална. Үүнд:

* иргэний гүйцэтгэх үүргийг тогтоох
* цаг хугацаа болон гарч болох зардлыг тооцох
* тоон үзүүлэлтийг тооцох
* нийт дүнг тооцож гаргах
* хялбарчлах боломжийг шалгах

Хуулийн төсөл нь иргэнд цаг хугацааны ачаалал, бусад нэмэлт мөнгөн зардал үүсэхээргүй байх тул энэ хэсэгт тусгайлан зардлыг тооцох шаардлагагүй гэж үзлээ.

**ГУРАВ. ХУУЛЬ ТОГТООМЖИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСӨЛ**

**БАТЛАГДСАНААР ХУУЛИЙН ЭТГЭЭДЭД ҮҮСЭХ ЗАРДЛЫН ТООЦОО**

Энэ хэсэгт Хууль тогтоомжийн тухай хуульд нэмэлт, өөрчлөлт оруулах тухай хуулийн төсөл батлагдсанаар хуулийн этгээдийн эрхлэх үйл ажиллагаатай холбоотой гүйцэтгэх үүргийн улмаас үүсэх зардлыг мөнгөн дүнгээр тооцоолон гаргана. Ийнхүү үүсэх зардлыг Засгийн газрын 2016 оны 59 дүгээр тогтоолын дөрөвдүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын 2 дугаар зүйлийн 2.1 дэх хэсэгт заасны дагуу дараахь үе шаттайгаар тооцоолно.

Үүнд:

* хуулийн этгээдийн гүйцэтгэх үүргийг тогтоох
* нэг бүрийн зардлыг тооцох
* тоон үзүүлэлтийг тооцох
* нийт зардлын дүнг тооцож гаргах
* хялбарчлах боломжийг шалгах
* нэмэлт зардлыг тооцох

Хуулийн этгээд гэдэгт төрийн байгууллагаас бусад хуулийн этгээд хамаарх ойлголт болно. Дээр дурдсан иргэнд зардал, ачаалал үүсэхээргүй нөхцөл болон дээрх тайлбартай адил байх тул хууль тогтоомжийн төсөл боловсруулах ажиллагаанд хуулийн этгээдэд шууд хамаарах, үүрэг болгосон зохицуулалт байх боломжгүй юм.

Ийнхүү хуулийн төсөл нь хуулийн этгээдэд үүсгэхгүй бөгөөд бусад нэмэлт зардал үүсэхээргүй боловсруулсан байх тул зардлыг тооцох шаардлагагүй гэж мөн үзлээ.

**ДӨРӨВ.ХУУЛЬ ТОГТООМЖИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ДАГУУ УЛСЫН ТӨСӨВТ**

**ҮҮСЭХ ЗАРДЛЫН ТООЦОО**

Хуулийн төсөл батлагдсанаар төрийн аль нэг байгууллага орон тоо нэмэх, чиг үүрэг нэмэгдэж болзошгүй шаардлагын талаар зарим зохицуулалт нэмсэн, зарим зохицуулалтыг өөрчлөн тусгасан байна.

Хууль тогтоомжийн тухай хуульд төрийн байгууллагад үүрэг болгосон агуулга бүхий дараах заалтыг нэмэхээр хуулийн төсөлд тусгасан байна.

|  |  |
| --- | --- |
| 1 | **8/38 дугаар зүйлийн 38.4 дэх хэсэг:**  “38.4.Хууль санаачлагч худалдаа, хөрөнгө оруулалтын чиглэлээр боловсруулсан хууль тогтоомжийн төсөл болон энэ хуульд заасны дагуу судалсан судалгааны тайланг 60 хоногоос доошгүй хугацаанд албан ёсны цахим хуудсандаа байршуулж олон нийтээс санал авна.” |
| 2 | **9/45 дугаар зүйлийн 45.4 дэх хэсэг:**  “45.4.Хууль тогтоомжийг цахим хэлбэрээр Эрх зүйн мэдээллийн нэгдсэн системийн мэдээллийн санд байршуулна.” |
| 3 | **10/461 дүгээр зүйл:**  **“461 дүгээр зүйл.Хуулийн албан бус орчуулга хийх**  461.1.Хууль зүйн асуудал эрхэлсэн төрийн захиргааны төв байгууллага хуулийн албан бус орчуулгын сан бүрдүүлж, хувийг эрх зүйн мэдээллийн нэгдсэн системд байршуулна.  461.2.Хууль санаачлагч өөрийн санаачлан Улсын Их Хурлаар батлуулсан хуулийн албан бус орчуулгыг хийх бөгөөд орчуулгын хувийг хууль зүйн асуудал эрхэлсэн төрийн захиргааны төв байгууллагад хуулийг батлагдсан өдрөөс хойш 3 сарын дотор хүргүүлж, энэ хуулийн 46.1-д заасан санд оруулна. |

Хууль тогтоомжийн тухай хуульд төрийн байгууллагад үүрэг болгосон дараах заалтыг өөрчлөн найруулахаар хуулийн төсөлд тусгасан байна.

|  |  |
| --- | --- |
| 1 | **11/30 дугаар зүйлийн 30.2, 30.3 дахь хэсэг:**  “30.2.Хууль зүйн үндэсний хүрээлэнгийн дэргэд хууль зүйн нэр томьёог шинжлэх ухааны үндэслэлтэй оноон тогтоох, жигдлэн хэвшүүлэх, нэр томьёотой холбогдсон асуудлаар зөвлөмж гаргах чиг үүрэг бүхий Хууль зүйн хэлний зөвлөл ажиллана. Зөвлөлийн бүрэлдэхүүн, ажиллах журмыг хууль зүйн асуудал эрхэлсэн Засгийн газрын гишүүн батална.  30.3.Зөвлөл нь энэ хуулийн 30.2-т заасан чиг үүргийг хэрэгжүүлэхдээ Монгол хэлний тухай хуульд заасан Хэлний бодлогын үндэсний зөвлөлтэй хамтран ажиллаж, тодруулга авч болно.” |
| 2 | 49.3.Энэ хуулийн 15.7.1-д заасан хууль тогтоомжийн хэрэгжилтийн үр дагаварт хийх үнэлгээг Хууль зүйн үндэсний хүрээлэн хэрэгжүүлнэ. |

Иймд хууль санаачлагч болон төрийн бусад байгууллагад үүрэг болгосон дээрх зохицуулалтуудад зардал хэрхэн үүсэхийг тооцох нь зүйтэй.

|  |
| --- |
| **8/38 дугаар зүйлийн 38.4 дэх хэсэг:**  “38.4.Хууль санаачлагч худалдаа, хөрөнгө оруулалтын чиглэлээр боловсруулсан хууль тогтоомжийн төсөл болон энэ хуульд заасны дагуу судалсан судалгааны тайланг 60 хоногоос доошгүй хугацаанд албан ёсны цахим хуудсандаа байршуулж олон нийтээс санал авна.” |

Монгол Улс нь Америкийн Нэгдсэн Улстай 2013 оны 9 дүгээр сарын 24-ний өдөр байгуулсан, Улсын Их Хурлаас 2014 оны 12 дугаар сарын 05-ны өдөр соёрхон баталж, 2017 оны 3 дугаар сарын 20-ны өдрөөс хүчин төгөлдөр үйлчилж эхэлсэн Олон улсын худалдаа, хөрөнгө оруулалтын асуудлаар ил тод байдлыг хангах тухай хэлэлцээрийн худалдаа, хөрөнгө оруулалтын тухай хууль тогтоомжийг англи хэлээр хэвлэн нийтлэх үүрэг хүлээсэн байдаг. [[2]](#footnote-2)

Мөн тус хэлэлцээрт хууль санаачлагч худалдаа, хөрөнгө оруулалтын чиглэлээр боловсруулсан хууль тогтоомжийн төсөл болон энэ хуульд заасны дагуу судалсан судалгааны тайланг 60 хоногоос доошгүй хугацаанд байршуулж олон нийтийн санал авах зохицуулалт тусгагдсан.

Хүчин төгөлдөр Хууль тогтоомжийн тухай хуулийн 38.2 дахь хэсэгт “Хууль санаачлагч албан ёсны цахим хуудсандаа хууль тогтоомжийн төсөл, түүний үзэл баримтлал, хууль тогтоомжийн хэрэгцээ, шаардлагыг урьдчилан тандан судалсан, эсхүл тухайн харилцааг зохицуулж байгаа хууль тогтоомжийн хэрэгжилтийн үр дагаварт үнэлгээ хийсэн, хууль тогтоомжийн төслийн үр нөлөөг үнэлсэн, хууль тогтоомжийг хэрэгжүүлэхтэй холбогдон гарах зардлын тооцоог хийсэн тайланг байршуулж, хууль тогтоомжийн төсөлд санал өгөх хугацааг тодорхой заана. Мөн хуулийн 38.3 дахь хэсэгт “Хууль, Монгол Улсын олон улсын гэрээнд өөрөөр заагаагүй бол энэ хуулийн 38.2-т заасан хугацаа 15-аас доошгүй хоног байна. Энэ хугацаанд иргэн, хуулийн этгээд саналаа бичгээр өгөх бөгөөд холбогдох этгээд гарын үсэг зурж баталгаажуулсан байна.” гэж заасан. Өөрөөр хэлбэл хууль санаачлагч хууль тогтоомжийн төслийг холбогдох судалгааны хамтаар цахим хуудсандаа 15-аас доошгүй хоног байршуулж олон нийтийн санал авах зохицуулалт практикт хэрэгжиж тогтсон болно. Түүнчлэн хууль тогтоомжийн төсөлд олон нийтийн оролцоог хангах чиглэлээр Нийтийн сонсголын тухай, Монгол Улсын Их Хурлын чуулганы дэгийн тухай хуульд нарийвчилсан тусгагдсан байдаг.

Харин хууль санаачлагч худалдаа, хөрөнгө оруулалтын чиглэлээрх хууль тогтоомжийн төслийг холбогдох судалгааны хамтаар англи хэлээрх орчуулах үүргийг шинээр бий болж байна. Өөрөөр хэлбэл, уул уурхай, ашигт малтмал, татвар төлбөр, хөрөнгө оруулалт, худалдаа, концесс, үнэт цаас, тусгай зөвшөөрөл, зөвшөөрөл, компани зэрэг худалдаа, хөрөнгө оруулалтад хамаарах чиглэлийн хууль тогтоомжийг орчуулах, байршуулахад ямар зардал үүсэхийг дараах байдлаар тооцлоо.

Хуулийн төсөл нь шинэчилсэн найруулга, анхдагч хуулийн төсөл, нэмэлт, өөрчлөлт зэргээс шалтгаалан орчуулах хэмжээ харилцан адилгүй байх бөгөөд дунджаар 20 зүйл бүхий 15 хуудастай хуулийн төслөөр баримжаалан тооцсон болно.

Тохиолдлын тоог тооцохдоо Монгол Улсын Их Хурлын 2017 оны 11 дүгээр тотоолоор баталсан “Монгол Улсын хууль тогтоомжийг 2020 он хүртэл боловсронгуй болгох үндсэн чиглэл”, Монгол Улсын Их Хурлын 2021 оны 12 дугаар тогтоолоор баталсан “Монгол Улсын хууль тогтоомжийг 2024 он хүртэл боловсронгуй болгох үндсэн чиглэл”-д тусгагдсан хууль тогтоомжийн төслийн тоог үндэслэн худалдаа, хөрөнгө оруулалтад хамаарах хуулийн төслийг нэг жилд дунджаар 10 байхаар тооцож гаргасан болно.

|  |  |  |  |  |
| --- | --- | --- | --- | --- |
|  | Стандарт үйл ажиллагаа | Зарцуулах цаг | Тохиолдлын тоо | Нийт цаг |
| 1 | Төслийг орчуулах этгээдийг тодорхой болгох | 24 | 10 | 2400 |
| 2 | Төсөлтэй танилцах | 16 | 10 | 1600 |
| 3 | Хуулийн төслийг орчуулах | 80 | 10 | 1600 |
| 4 | Танилцуулга, судалгааг орчуулах | 80 | 10 | 800 |
| 5 | Орчуулгыг хүлээн авч нягтлах | 24 | 10 | 2400 |
| 6 | Цахим хуудсанд байршуулах | 4 | 10 | 40 |
|  |  | **228** | **10** | **2280** |

Төрийн байгууллагад үүсэх хүний нөөцийн хэрэгцээг дээрх мэдээллүүдийг ашиглан дараах байдлаар гаргана.

Шаардагдах ажлын цагийг Хөдөлмөрийн тухай хуульд тусгагдсан ажиллах цагийн горимтой харьцуулах авч үзнэ. Ингэхдээ нэг жилд ажиллах өдөр, цаг, минут гэсэн хэмжигдэхүүнд тулгуурлана.

1 жил = ажлын 200[[3]](#footnote-3) өдөр

1 өдөр = ажлын 8 цаг /Хөдөлмөрийн тухай хуулийн дагуу/

1 цаг = ажлын 60 минут

Жилд 200 ажлын өдөр буюу /200 х 8/ 1600 ажлын цаг буюу /1,600 х 60/ 96000 минут ажиллана гэсэн үг.

Нийт зарцуулах хугацаагаар хүний нөөцийн хэрэгцээ тодорхойлогдох ба тэрхүү хугацааг нэг жилд ажиллах ажлын минутад хувааснаар шаардлагатай хүний нөөцийн хэрэгцээ буюу ажлын байрны тоо гарна. Үүнийг дараах байдлаар гаргана.

|  |  |  |  |
| --- | --- | --- | --- |
| **Нэгж** | **Хүний нөөцийн хэрэгцээ** | **Жилд шаардагдах ажлын цаг/мин** | **Нэмэгдэж буй ачаалал /орон тоо/** |
| Хуулийн төслийн орчуулга хийх ажил | 136800 мин | 96000 | 1.4 |



Дээрх тооцооллоос харахад худалдаа, хөрөнгө оруулалтын чиглэлээрх хуулийн төслийн орчуулга хийж, цахим хуудсанд байршуулахад төрийн байгууллагад 1.4 хүний нөөцийн зардал гарах байх бөгөөд уг ажлыг хүний нөөцийн дотоод нөөц бололцоонд үндэслэн гүйцэтгэх бүрэн боломжтой байна.

Харин хүчин төгөлдөр үйлчилж байгаа хуулийн дагуу хууль санаачлагч нь 15-аас доошгүй хоногийг хугацаанд цахим хуудсанд байршуулж олон нийтийн санал авдаг зохицуулалт хэрэгжиж хэвшсэн тул зөвхөн худалдаа, хөрөнгө оруулалтад хамаарах хуулийн төслийг цахим хуудсанд байршуулж санхал авах хугацааг илүү урт буюу 60 хоногоос доошгүй өдөр байршуулахад гүйцэтгэх стандарт үйл ажиллагаа адил байх тул нэмэлт зардал гарахгүй нь тодорхой байх тул энэ хэсэгт тусгайлан тооцоолол хийх шаардлагагүй болно.

|  |
| --- |
| **9/45 дугаар зүйлийн 45.4 дэх хэсэг:**  “45.4.Хууль тогтоомжийг цахим хэлбэрээр Эрх зүйн мэдээллийн нэгдсэн системийн мэдээллийн санд байршуулна.” |

Монгол Улсын сайд, Засгийн газрын Хэрэг эрхлэх газрын дарга, Хууль зүй, дотоод хэргийн сайд, Гадаад харилцааны сайд, Монгол Улсын Их Хурлын Тамгын газрын Ерөнхий нарийн бичгийн дарга, Монгол Улсын Ерөнхийлөгчийн Тамгын газрын дарга, Монгол Улсын Үндсэн хуулийн цэцийн Тамгын газрын дарга, Монгол Улсын дээд шүүхийн Тамгын газрын дарга нарын хамтарсан 2017 оны 17/А/10/А/04/36/02/03/А/01 дүгээр тушаал, захирамжийн хавсралтаар батлагдсан “Эрх зүйн мэдээллийн нэгдсэн системийг ажиллуулах журам”-ын дагуу дээрх байгууллагууд өөрт харьяалах хууль тогтоомж, эрх зүйн акт, мэдээ, мэдээллийг өдөр тутам оруулж тогтвортой ажиллагааг ханган, Хууль зүйн үндэсний хүрээлэн энэхүү системийн найдвартай, хэвийн ажиллагааг ханган ажиллаж байна.

ХЭЗМНС нь Их Хурал, Засгийн газар, Дээд шүүхээс батлан гаргасан хууль болон нийтээр дагаж мөрдөх эрх зүйн баримт бичгийн мэдээллийн нэгдсэн сан үүсгэж, олон нийт, иргэд, хууль судлаач, шүүгч, хууль хэрэглэгчдэд хуулийн үйлчилгээг нэг цэгээс тогтмол хүргэх зорилготой Вебд суурилсан систем юм. Энэхүү систем нь олон нийтэд [www.legalinfo.mn](http://www.legalinfo.mn/) интернетийн хаягаар хандан ажиллах боломжтой  систем болно.



|  |
| --- |
| **“461 дүгээр зүйл.Хуулийн албан бус орчуулга хийх**  461.1.Хууль зүйн асуудал эрхэлсэн төрийн захиргааны төв байгууллага хуулийн албан бус орчуулгын сан бүрдүүлж, хувийг эрх зүйн мэдээллийн нэгдсэн системд байршуулна.  461.2.Хууль санаачлагч өөрийн санаачлан Улсын Их Хурлаар батлуулсан хуулийн албан бус орчуулгыг хийх бөгөөд орчуулгын хувийг хууль зүйн асуудал эрхэлсэн төрийн захиргааны төв байгууллагад хуулийг батлагдсан өдрөөс хойш 3 сарын дотор хүргүүлж, энэ хуулийн 46.1-д заасан санд оруулна. |

Хуулийн төсөлд шинээр тусгасан дээр үүргийг хэрэгжүүлэхэд дараах стандарт үйл ажиллагааг хэрэгжүүлэхээр тооцов.

|  |  |  |  |  |
| --- | --- | --- | --- | --- |
|  | Стандарт үйл ажиллагаа | Зарцуулах цаг | Тохиолдлын тоо | Нийт цаг |
| 1 | Хууль тогтоомжийг орчуулах этгээдийг тодорхой болгох | 24 | 10 | 2400 |
| 2 | Хууль тогтоомжтой танилцах | 16 | 10 | 1600 |
| 3 | Хууль тогтоомжийг орчуулах | 80 | 10 | 1600 |
| 4 | Орчуулгыг хүлээн авч нягтлах | 24 | 10 | 2400 |
| 5 | Хууль зүй, дотоод хэргийн яаманд хүргүүлэх | 8 | 10 | 40 |
| 6 | Хууль зүй, дотоод хэргийн яамнаас хянах нягтлах | 40 | 10 | 400 |
| 7 | Хууль зүйн үндэсний хүрээлэнд хүргүүлэх | 8 | 10 | 80 |
| 8 | Эрх зүйн мэдээллийн нэгдсэн системд оруулах | 8 | 10 | 80 |
|  |  | **208** |  | **2080** |

Дээрх чиг үүргийг хэрэгжүүлэхэр шаардагдах ажлын цагийг дараах байдлаар гаргалаа.

|  |  |  |  |
| --- | --- | --- | --- |
| **Нэгж** | **Хүний нөөцийн хэрэгцээ** | **Жилд шаардагдах ажлын цаг/мин** | **Нэмэгдэж буй ачаалал /орон тоо/** |
| Хуулийн төслийн орчуулга хийх ажил | 124800 мин | 96000 | 1.3 |

Монгол Улс нь Америкийн Нэгдсэн Улстай байгуулсан Олон улсын худалдаа, хөрөнгө оруулалтын асуудлаар ил тод байдлыг хангах тухай хэлэлцээрийн дагуу худалдаа, хөрөнгө оруулалтын тухай хууль тогтоомжийг англи хэлээр хэвлэн нийтлэх үүргийг хэрэгжүүлэх шаардлагаар Монгол Улсын сайд, Засгийн газрын Хэрэг эрхлэх газрын дарга, Хууль зүй, дотоод хэргийн сайд, Гадаад харилцааны сайд, Монгол Улсын Их Хурлын Тамгын газрын Ерөнхий нарийн бичгийн дарга, Монгол Улсын Ерөнхийлөгчийн Тамгын газрын дарга, Монгол Улсын Үндсэн хуулийн цэцийн Тамгын газрын дарга, Монгол Улсын дээд шүүхийн Тамгын газрын дарга нарын хамтарсан 2017 оны 17/А/10/А/04/36/02/03/А/01 дүгээр тушаал, захирамжийн хавсралтаар батлагдсан “Эрх зүйн мэдээллийн нэгдсэн системийг ажиллуулах журам”-д хуулийн орчуулгыг байршуулах зохицуулалтыг тусгасан. Тус журмын 5.3-5.9 дэх заалтад ийнхүү худалдаа, хөрөнгө оруулалтын чиглэлээрх хуулийн төслийг ХЗДХЯ-нд орчуулан 90 хоногийн дотор хүргүүлэх зохицуулалт тусгагдсан хэрэгжиж байна.

Энэ журмын дагуу Хууль зүй, дотоод хэргийн яам өнөөдрийн байдлаар 101 хуулийн төслийг албан бус орчуулгыг Хууль зүйн үндэсний хүрээлэнтэй хамтран эрх зүйн мэдээллийн нэгдсэн системд байршуулсан байна.Эдгээрээс 40 гаруй хувь нь худалдаа, хөрөнгө оруулалтад хамаарах хууль байна.[[4]](#footnote-4) Өөрөөр хэлбэл, тус зохицуулалт нь 2017 оноос хойш практикт хэрэгжиж хэвшсэн байна. Гэхдээ эдгээр үйл ажиллагааг хэрэгжүүлэхэд хууль санаачлагч нийт төрийн байгууллагад хүний нөөцийн хэрэгцээ 1.3 байна гэж үзэхээр байна.

|  |
| --- |
| **11/30 дугаар зүйлийн 30.2, 30.3 дахь хэсэг:**  “30.2.Хууль зүйн үндэсний хүрээлэнгийн дэргэд хууль зүйн нэр томьёог шинжлэх ухааны үндэслэлтэй оноон тогтоох, жигдлэн хэвшүүлэх, нэр томьёотой холбогдсон асуудлаар зөвлөмж гаргах чиг үүрэг бүхий Хууль зүйн хэлний зөвлөл ажиллана. Зөвлөлийн бүрэлдэхүүн, ажиллах журмыг хууль зүйн асуудал эрхэлсэн Засгийн газрын гишүүн батална.  30.3.Зөвлөл нь энэ хуулийн 30.2-т заасан чиг үүргийг хэрэгжүүлэхдээ Монгол хэлний тухай хуульд заасан Хэлний бодлогын үндэсний зөвлөлтэй хамтран ажиллаж, тодруулга авч болно.” |

Монгол Улсын Их Хурлаас 2015 онд баталсан Монгол хэлний тухай хуулийн 21 дүгээр зүйлд заасны дагуу Монгол Улсын Ерөнхийлөгчийн дэргэх Үндэсний хэлний бодлогын зөвлөл ажиллах, түүний бүрэлдэхүүн, чиг үүргийг тодорхой заасан байдаг. Монгол Улсын Их Хурлаас 2017 онд баталсан Хууль тогтомжийн тухай хуулийн дагуу Хэлний бодлогын үндэсний зөвлөлийн дэргэд хууль зүйн нэр томьёог шинжлэх ухааны үндэслэлтэй оноон тогтоох, жигдлэн хэвшүүлэх, нэр томьёотой холбогдсон асуудлаар зөвлөмж гаргах чиг үүрэг бүхий Хууль зүйн хэлний салбар зөвлөл мөн ажиллахаар заасан.

Тус хуульд хууль тогтомжийн тухай хуульд “Хууль зүйн хэлний салбар зөвлөлийн бүрэлдэхүүн, ажиллах журмыг хууль зүйн болон соёлын асуудал эрхэлсэн Засгийн газрын гишүүд хамтран батална.” гэж заасан. Харин энэ чиг үүргийг Хууль зүйн үндэсний хүрээлэнгийн дэргэд ажиллахар хуулийн төсөлд тусгасан байна.

Энэхүү зөвлөлийн чиг үүргийг хуулийн төсөлд дараах байдлаар тусгаж, нарийвчилсан журмыг Хууль зүй, дотоод хэргийн сайдын тушаалаар батлахаар тусгажээ.

* хууль зүйн нэр томьёог шинжлэх ухааны үндэслэлтэй оноон тогтоох,
* жигдлэн хэвшүүлэх,
* нэр томьёотой холбогдсон асуудлаар зөвлөмж гаргах

Хэлний бодлогын үндэсний зөвлөлийн 2016 оны 5 дугаар сарын 26-ны өдрийн 03 дугаар тогтоолын хавсралт аар Хэлний бодлогын салбар зөвлөлийн бүрэлдэхүүн, ажиллах журмыг баталсан бөгөөд яамдад төрийн нарийн бичгийн дарга нь орон тооны бус салбар зөвлөлийн дарга байх, бүрэлдэхүүнд нь Төрийн нарийн бичгийн дарга, Нарийн бичгийн дарга, ТЗУГ-ын мэргэжилтэн, гишүүдэд Хэлний бодлогын үндэсний зөвлөлийн гишүүн, их, дээд сургуулийн тухайн салбарын төлөөлөл, ШУА-ийн тухайн салбарын хүрээлэнгийн төлөөлөл, ШУА-ийн Хэл зохиолын хүрээлэнгийн төлөөлөл, эрдэмтэн, судлаачдын төлөөлөл заасан байдаг.[[5]](#footnote-5) Шинээр батлах зөвлөлийн бүрэлдэхүүнийг энэхүү салбар зөвлөлөөр баримжаалан 5-6 хүний бүрэлдэхүүнтэй байх боломжтой. Харин зөвлөлийн ажлын албаны үүргийг Хууль зүйн үндэсний хүрээлэн гүйцэтгэх боловч зарим ачаалал нэмэгдэх магадлалтай. Тухайлбал,

|  |  |  |  |  |
| --- | --- | --- | --- | --- |
|  | Стандарт үйл ажиллагаа | Зарцуулах цаг | Тохиолдлын тоо | Нийт цаг |
| 1 | Зөвлөлийн хуралдаан зохион байгуулах | 48 | 8 | 384 |
| 2 | Судалгаа тогтмол хийх | 56 | 4 | 224 |
| 3 | Бэлтгэл ажил хангах | 16 | 8 | 128 |
| 4 | Зөвлөлөөс эрхлэн хэвлүүлсэн нэр томьеоны толь, холбогдох бусад баримт бичгийг түгээх, олон нийтэд мэдээлэх ажлыг зохион байгуулах | 56 | 8 | 448 |
| 5 | Хурал зөвлөгөөн, сургалт зохион байгуулах | 8 | 16 | 128 |
| 6 | Төлөвлөгөө , тайлан бэлтгэх | 56 | 8 | 448 |
|  |  |  |  | **1536** |

|  |  |  |  |
| --- | --- | --- | --- |
| **Нэгж** | **Хүний нөөцийн хэрэгцээ** | **Жилд шаардагдах ажлын цаг/мин** | **Нэмэгдэж буй ачаалал /орон тоо/** |
| Нэр томьеоны зөвлөлийг өдөр тутмын үйл ажиллагаагаар хангах | 92160 мин | 96000 | 0.96 |

**Засгийн газрын 2022 оны 107 дугаар**

**тогтоолын 5 дугаар хавсралт.**[[6]](#footnote-6)

**ШИНЖЛЭХ УХААНЫ БАЙГУУЛЛАГЫН ТӨРИЙН ҮЙЛЧИЛГЭЭНИЙ**

**АЛБАН ТУШААЛЫН ЦАЛИНГИЙН ДООД ХЭМЖЭЭ**

**(сард, төгрөгөөр)**

|  |  |
| --- | --- |
| Албан тушаалын зэрэглэл | Цалингийн доод хэмжээ |
| ТҮШУ-1 | 740279 |
| ТҮШУ-2 | 934471 |
| ТҮШУ-3 | 964457 |
| ТҮШУ-4 | 972719 |
| ТҮШУ-5 | 1038643 |
| ТҮШУ-6 | 1109839 |
| ТҮШУ-7 | 1186732 |

Төрийн хэлний бодлогын зөвлөл[[7]](#footnote-7)

Хууль зүйн хэлний зөвлөлийг Хууль зүйн үндэсний хүрээлэнгийн дэргэд байгуулж тус зөвлөлийн үйл ажиллагаанд дэмжих, үйл ажилагааг удирдлага, зохион байгуулалтаар хангахад 1 ажилтан байх шаардлагатай байна.

Тус хүрээлэнгийн мэргэжилтнүүд Засгийн газрын 2022 оны 107 дугаар тогтоолоор баталсан ТУШҮ ангилалд хамааран ажилладаг бөгөөд дээрх чиг үүргийг хэрэгжүүүлэх нэг мэргэжилтэн дунджаар 964457 төгрөгийн цалингаар тооцвол нэг жилд 11573 мянган төгрөгийн зардал бий болгохоор байна.

|  |
| --- |
| 49.3.Энэ хуулийн 15.7.1-д заасан хууль тогтоомжийн хэрэгжилтийн үр дагаварт хийх үнэлгээг Хууль зүйн үндэсний хүрээлэн хэрэгжүүлнэ. |

Хууль зүй, дотоод хэргийн сайдын 2009 оны 62 дугаар тушаалаар Хууль зүйн үндэсний хүрээлэнгийн бүтэц, орон тоог баталж, 8 нэгжтэй, 69 албан хааагчтай байхаар баталсан. Мөн Хууль зүй, дотоод хэргийн сайдын 2009 оны 33 дугаар тушаалаар Хууль зүйн үндэсний хүрээлэнгийн дүрмийг баталсан байдаг. Тус дүрэмд заасны дагуу дараах чиглэлээр үйл ажиллагаа явуулахаар заасан.

1. Хууль зүйн бодлогын суурь болон харьцуулсан судалгааг хийх, бусдаар гүйцэтгүүлэх;
2. Хууль тогтоомжийн төлөв байдал, хандлага, хэрэгцээ, шаардлагыг урьдчилан тандан судлах, хуулийн хэрэгжилтийн үр дагаварт үнэлгээ хийх, эрдэм шинжилгээний зөвлөмж, аргачлал боловсруулах, хууль тогтоомжийн төсөлд шинжлэх ухааны санал, дүгнэлт өгөх;
3. Хуулийн төсөл боловсруулахад бодлогын болон хавсарга судалгаа, бусад мэдээллээр дэмжлэг үзүүлэх;
4. Эрх зүйн харьцуулсан судалгаа хийх замаар үндэсний хууль тогтоомжийн төлөв байдал, хандлага, хэрэгцээ, уялдаа, үр нөлөөг судалж санал, зөвлөмж, аргачлал боловсруулах;
5. Гадаад орнуудын хууль тогтоомжийг эрдэм шинжилгээ, судалгаанд зориулан орчуулах;
6. Төрийн захиргааны төв байгууллагад хуулийн хэрэгжилт, үр нөлөөг судлах асуудлаар арга зүйн туслалцаа үзүүлэх;
7. Эрх зүйч, хуульчдын мэдлэг, хуулийн байгууллагын ажилтны ёс зүй, ур чадварыг дээшлүүлэхэд чиглэсэн сургалтыг холбогдох хөтөлбөр, төлөвлөгөөний дагуу болон захиалгаар зохион байгуулах;
8. Хууль тогтоомжийг олон нийтэд сурталчлах, тайлбарлан таниулах ажлыг үр дүнтэй, хүртээмжтэй арга, хэлбэрээр зохион байгуулах;
9. Хууль тогтоомж, эрх зүйн бусад актын нэгдсэн бүртгэл, лавлагааны санг бүрдүүлэн мэдээллийн нэгдсэн системийн найдвартай байдлыг хангаж, хэрэглэгчдэд үйлчлэх;
10. Эрх зүйн судалгааны үр дүнг сайжруулах, хамтын ажиллагааг өргөжүүлэх чиглэлээр гадаад улсын хууль зүйн эрдэм шинжилгээ, мэдээлэл, сургалт, сурталчилгааны байгууллагатай мэдээлэл солилцож, хамтран ажиллах;
11. Олон улсын болон үндэсний хэмжээний эрдэм шинжилгээний бага хурал, сургалт, семинарыг зохион байгуулж, хууль зүйн шинжлэх ухааны хөгжилд дэмжлэг үзүүлэх;
12. Эрх зүйн албан бус сургалтыг зохион байгуулах;
13. Хууль зүйн мэргэжлийн сэтгүүл эрхлэн гаргах.

Иймд хууль тогтоомжийн хэрэгжилтийн үр дагаварт хийх үнэлгээг хийж гүйцэтгэх ажлыг Хууль зүйн үндэсний хүрээлэн үндсэн дүрмийн хүрээнд, нөөц бололцоонд тулгуурлан хэрэгжүүлэх бүрэн боломжтой байна.

**ТАВ. ДҮГНЭЛТ, САНАЛ**

Хууль тогтоомжийн тухай хуулийн[[8]](#footnote-8) 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргаж, зардал, үр өгөөжийн харьцааг энэ хуулийн 12.1.4-т заасан аргачлалын дагуу тодорхойлно.” гэж заасны дагуу Хууль тогтоомжийн тухай хуульд нэмэлт, өөрчлөлт оруулах тухай хуулийн төсөл батлагдсанаар уг хуулийн үйлчлэх хүрээнд хамаарах иргэн, хуулийн этгээд, төрийн байгууллагын үйл ажиллагаанд үүсэх зардлыг Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал” /цаашид “аргачлал” гэх/-ыг баримтлан зардлын тооцоог гаргалаа.

Монгол Улсын Үндсэн хуулийн Хорин зургадугаар зүйлийн1 дэх хэсэгт Ерөнхийлөгч, Улсын Их Хурлын гишүүн, Засгийн газар хууль санаачлах эрх эдлэх бөгөөд энэхүү эрхийн хүрээ, хязгаарыг хуулиар тогтооно.” 2 дахь хэсэгт “Иргэд, бусад байгууллага хуулийн төслийн тухай саналаа хууль санаачлагчид уламжилна.” гэж заасан.

Ийнхүү хууль санаачлах эрх нь Монгол Улсын Үндсэн хуульд заасны дагуу зөвхөн тодорхой 3 субьектэд хадгалагдаж, хуулийн төсөлд өөрчлөн найруулахаар тусгасаны дагуу Хууль тогтоомжийн тухай хууль нь хууль тогтоомжийг санаачлах эрхийн хүрээ, хязгаарыг тогтоох, хууль тогтоомжийг боловсруулах ажлыг зохион байгуулах, түүнд тавигдах шаардлагыг тодорхойлох, олон нийтийн оролцоог хангах замаар хууль тогтоомжийн төсөл боловсруулах ажиллагааны үндэслэл, чанарыг сайжруулж хууль дээдлэх ёсыг бэхжүүлэх зорилготой байна.

Өөрөөр хэлбэл хууль тогтоомжийн төсөл боловсруулах ажиллагаанд иргэн, хуулийн этгээдэд шууд хамаарах, үүрэг болгосон зохицуулалт байх боломжгүй юм. Харин харин тус хуулиар хууль санаачлагчдад үүрэг болгосон олон нийтийн оролцоог хангах зохицуулалтын хүрээнд санал өгөх боломжоор хангагдах учиртай.

Ийнхүү хуулийн төсөл нь иргэнд цаг хугацааны ачаалал, бусад нэмэлт мөнгөн зардал, хуулийн этгээдэд хүний нөөцийн болон мөнгөн зардал үүсэх боломжгүй байх тул энэ хэсэгт тусгайлан зардлыг тооцох шаардлагагүй гэж үзлээ.

Ийнхүү эрх зүйн мэдээллийн нэгдсэн системд 2006 оноос хойш ажиллуулж хэвшсэн, дээр дурдсан журмын дагуу хэрэгжиж байгаа зохицуулалт бөгөөд тус үйл ажиллагааг Хууль тогтоомжийн тухай хуульд тусган шийдвэрлэж байгаа нь сайшаалтай. Харин эрх зүйн мэдээллийн ажиллах журмыг батлах эрх олгосон заалтыг хуулийн төсөлд нэмж тусгах нь зүйтэй.

Харин төрийн байгууллагад тодорхой үүрэг хүлээлгэсэн зохицуулалт нэмэх, зарим зохицуулалтыг өөрчлөхөөр тусгажээ. Энэ нь хууль санаачлагч худалдаа, хөрөнгө оруулалтын чиглэлээр боловсруулсан хуулийн төсөл, холбогдох судалгааны хамтаар англи хэлээр орчуулж, цахим хуудаснаа 60-аас доошүй хоног байршуулахад хүний нөөцийн зардал 1.4 буюу орон тоо шинээр бий болгох шаардлага үүсэхээргүй байна.

Мөн хууль санаачлагчийн боловсруулсан хуулийн төсөл Улсын Их Хурлаас батлагдсан тохиолдолд хуулийн төслийг англи хэлээр орчуулах асуудлыг хариуцан 3 сарын дотор Хууль зүй, дотоод хэргийн яаманд хүргүүлж эрх зүйн мэдээллийн нэгдсэн системд байршуулах үүрэгтэй байхаар тусгажээ. Энэхүү үүргийг хэрэгжүүлэхэд мөн л 1.3 хүний нөөцийн зардал гарах буюу тус үйл ажиллагааг хэрэгжүүлэхэд шинээр орон тоо бий болгох шаардлагагүй байна.

Өөрөөр хэлбэл, хуулийн төслийг болон батлагдсан хуулийг орчуулахад хууль санаачлах этгээд тус бүрт бий болох орон тоо биш харин зөвхөн худалдаа, хөрөнгө оруулалтын чиглэлээрх нэг жилд боловсруулах болон баталсан хууль тогтоомжийг хүрээнд тооцож гаргасан тул улсын төсөвт орон тоо, цалингийн зардал шинээр бий болгохгүйгээр зохион байгуулах боломжтой зохицуулалт болно.

Харин хүчин төгөлдөр хуульд Үндэсний хэлний бодлогын зөвлөлийн дэргэд Хууль зүйн хэлний салбар зөвлөл ажиллах тухай заалтыг өөрчилж Хууль зүйн үндэсний хүрээлэнгийн дэргэд ажилахаар тусгаж, бүрэлдэхүүн, ажиллах журмын Хууль зүй, дотоод хэргийн сайд батлахаар тусгажээ.

Энэхүү салбар зөвлөлийн үйл ажиллагааг өдөр тутмын зохион байгуулалтаа хангах чиг үүрэг бүхий албан хаагчийн хүний нөөцийн зардал 1 байж болохоор тооцоолол гарсан бөгөөд тэдгээрийн цалингийн болон урсгал зардал, нэг жилд 11 сая 573 мянган төгрөг байхаар байна.

Аливаа хуулийн төсөл нь иргэн, хуулийн этгээд, төрийн байгууллагад цаг хугацааны болон хүний нөөцийн, нэмэлт мөнгөн зардал бий болгодог. Хууль тогтоомжийн тухай хуульд нэмэлт, өөрчлөлт оруулах тухай хуулийн төсөл батлагдсанаар иргэн, хуулийн этгээдэд ямар нэгэн зардал бий болгоогүй харин төрийн байгууллагад дээрх хүний нөөцийн болон санхүүгийн тодорхой зардал үүсэхээр тооцоолол гарсан нь хуулийн төслийн зохицуулалтыг бүрэн хэрэгжүүлэхэд байж болох боломжит хэмжээнд байна гэж үзэхээр байна.

---оОо---

**АШИГЛАСАН ЭХ СУРВАЛЖ:**

* Монгол Улсын Үндсэн хууль /1992/;
* Хууль тогтоомжийн тухай хууль /2015 он/;
* Монгол Улсын Их Хурлын тухай хууль /2020/;
* Монгол Улсын Их Хурлын 2020 оны 24 дүгээр тогтоолоор баталсан “Монгол Улсын Засгийн газрын 2020-2024 оны үйл ажиллагааны хөтөлбөр”;
* Монгол Улсын Их Хурлын 2021 оны 12 дугаар тогтоолын хавсралтаар баталсан “Монгол Улсын хууль тогтоомжийг 2024 он хүртэл боловсронгуй болгох үндсэн чиглэл”;
* Монгол Улсын Их Хурлын 2017 оны 11 дугаар тогтоолын хавсралтаар баталсан “Монгол Улсын хууль тогтоомжийг 2020 он хүртэл боловсронгуй болгох үндсэн чиглэл”;
* Засгийн газрын 2016 оны 59 дүгээр тогтоолын 2 дугаар хавсралтаар баталсан “Хууль тогтоомжийн төсөл боловсруулах аргачлал”, 3 дугаар хавсралтаар баталсан "Хууль тогтоомжийн төслийн үр нөлөөг үнэлэх аргачлал";
* Хууль зүй, дотоод хэргийн сайдын баталсан Хууль тогтоомжийн тухай хуульд нэмэлт, өөрчлөлт оруулах тухай хуулийн төслийн үзэл баримтлал;
* Хууль тогтоомжийн тухай хуулийн хэрэгжилтийн үр дагаварын үнэлгээ
* Хууль тогтоомжийн тухай хуульд нэмэлт, өөрчлөлт оруулах тухай хуулийн төслийн танилцуулга
* Монгол Улсын сайд, Засгийн газрын Хэрэг эрхлэх газрын дарга, Хууль зүй, дотоод хэргийн сайд, Гадаад харилцааны сайд, Монгол Улсын Их Хурлын Тамгын газрын Ерөнхий нарийн бичгийн дарга, Монгол Улсын Ерөнхийлөгчийн Тамгын газрын дарга, Монгол Улсын Үндсэн хуулийн цэцийн Тамгын газрын дарга, Монгол Улсын дээд шүүхийн Тамгын газрын дарга нарын хамтарсан 2017 оны 17/А/10/А/04/36/02/03/А/01 дүгээр тушаал, захирамж
* <https://nli.gov.mn/> Хууль зүйн үндэсний хүрээлэн
* D-Parliament
* Хууль зүй, дотоод хэргийн сайдын 2009 оны 62 дугаар тушаал
* Хууль зүй, дотоод хэргийн сайдын 2009 оны 33 дугаар тушаал

1. “Төрийн мэдээлэл” эмхтгэлийн 2015 оны 7 дугаар сарын 03-ны өдрийн 25 дугаарт нийтлэгдсэн [↑](#footnote-ref-1)
2. Хууль тогтоомжийн тухай хуулийн хэрэгжилтийн үр дагаварын үнэлгээ Хууль зүй, дотоод хэргийн яам 2022 он [↑](#footnote-ref-2)
3. Хуанлийн 365 хоногоос хөдөлмөрийн хуулинд заасан нийтээр амрах байрын өдөр, ээлжийн амралт, хагас бүтэн сайн өдөр зэргийг хасаж бодитой ажиллах өдрийг тооцно. [↑](#footnote-ref-3)
4. Parliament.mn [↑](#footnote-ref-4)
5. http://nclp.nairuulga.mn/uploaded/docs/20170216054344\_8Fu0ZyJ1P0PueyzxIov0g2iL6.pdf [↑](#footnote-ref-5)
6. https://legalinfo.mn/mn/detail?lawId=16468129090861&showType=1 [↑](#footnote-ref-6)
7. <https://nclp.mn/content/94> Төрийн хэлний бодлогын үндэсний зөвлөл [↑](#footnote-ref-7)
8. “Төрийн мэдээлэл” эмхтгэлийн 2015 оны 7 дугаар сарын 03-ны өдрийн 25 дугаарт нийтлэгдсэн [↑](#footnote-ref-8)